Suunnitelma oman taloudellisen unelman saavuttamiseksi

Mikä on sinun taloudellinen unelmasi? Unelma voi liittyä esimerkiksi opiskeluihin, omiin harrastuksiin, vapaa-aikaan tai kavereihin. Se voi olla esimerkiksi uusi puhelin, oma asunto, auto tai lomamatka. Unelmat ovat jokaisella erilaisia, jolloin sinun on löydettävä se itse.

Laadi apukysymysten avulla itsellesi konkreettinen suunnitelma, jolla mahdollistat tavoitteesi. Suunnitelmasi voi olla haluamassasi muodossa, esimerkiksi kirjoitettuna, visuaalisena karttana, videona tai muuna toteutuksena, kunhan siinä käy ilmi omat pohdinnat apukysymysten avulla.

* Mikä on oma taloudellinen unelmasi ja miksi?
* Mitkä asiat motivoivat sinua edistämään tavoitetta?
* Mitä toimenpiteitä oman unelman saavuttaminen vaatii?
* Lottovoitto osuu harvoin kohdalle ja vanhemmatkaan eivät voi kaikkea rahoittaa, joten onko sinulla muita keinoja takataskussa? Mistä saat rahaa unelmasi toteuttamiseen?
  + Teetkö budjetin eli miten seuraat omia menoja ja tuloja? Miten budjetoit?
  + Aiotko säästää? Miten?
  + Otatko lainaa? Mitä lainoissa tulee huomioida?
  + Mitä ei ainakaan kannata tehdä?
  + Mistä voit saada apua tarvittaessa?